钦定古今图书集成/明伦汇编/官常典/第646卷 > 王涣 任峻 > 韦义
## 钦定古今图书集成/明伦汇编/官常典/第646卷 > 王涣 任峻 > 韦义

按《后汉书韦彪传》：“彪族子义，字季节，京兆杜陵人。兄
顺，字叔文，平舆令，有高名。义初仕州郡，太傅桓焉辟
举理剧，为广都长，甘陵、陈二县令，政甚有绩，官曹无
事，牢狱空虚。数上书顺帝，陈宜依古典，考功黜陟，征
集名儒，大定其制。又讥切左右，贬刺窦氏。言既无感，
而久抑不迁。以兄顺丧去官，广都为生立庙。及卒，三”
县吏民为义举哀，若丧考妣。